CELEX: 62008CO0563
Language: ro
Date: 2010-10-06 00:00:00
Title: Ordonanța Curții (camera a șaptea) din data de 6 octombrie 2010.#Carlos Sáez Sánchez şi Patricia Rueda Vargas împotriva Junta de Andalucía, Manuel Jalón Morente și alții.#Cerere având ca obiect pronunțarea unei hotărâri preliminare: Juzgado de lo Contencioso-Administrativo nº 2 de Granada - Spania.#Articolul 104 alineatul (3) primul paragraf din Regulamentul de procedură — Articolul 49 TFUE — Libertatea de stabilire — Sănătate publică — Farmacii — Proximitate — Aprovizionarea populației cu medicamente — Autorizație de exploatare — Repartizarea teritorială a farmaciilor — Instituirea unor limite întemeiate pe un criteriu de densitate demografică — Distanță minimă între punctele farmaceutice.#Cauza C-563/08.

Ordonanța Curții (Camera a șaptea) din 6 octombrie 2010 — Sáez Sánchez și Rueda Vargas/Junta de Andalucia și alții
      (Cauza C‑563/08)
      „Articolul 104 alineatul (3) primul paragraf din Regulamentul de procedură — Articolul 49 TFUE — Libertatea de stabilire — Sănătate publică — Farmacii — Proximitate — Aprovizionarea populației cu medicamente — Autorizație de exploatare — Repartizarea teritorială a farmaciilor — Instituirea unor limite întemeiate pe un criteriu de densitate demografică — Distanță minimă între punctele farmaceutice”
      Libertatea de stabilire — Restricții — Reglementare națională care impune o autorizație administrativă prealabilă pentru deschiderea de noi farmacii într‑o anumită
         regiune (art. 49 TFUE) (a se vedea punctele 14-34 și dispozitivul)
      
      Obiectul  
      
         
               Cerere de pronunțare a unei hotărâri preliminare — Juzgado Contencioso‑Administrativo de Granada — Interpretarea articolului
                  43 CE — Reglementare care prevede condițiile care trebuie îndeplinite pentru deschiderea de noi farmacii — Limite în funcție
                  de numărul de locuitori și de necesitatea de a păstra o distanță minimă între farmacii 
               
            Dispozitivul 
      Articolul 49 TFUE trebuie interpretat în sensul că nu se opune, în principiu, unei reglementări naționale precum cea în discuție
         în cauza principală, care impune limite pentru eliberarea de autorizații de înființare a unor noi farmacii prevăzând că: 
      
      –        în fiecare zonă farmaceutică poate fi înființată o singură farmacie, în principiu, pentru o cotă de 2 800 de locuitori; 
      –        o farmacie suplimentară nu poate fi înființată decât dacă acest prag este depășit, farmacia respectivă fiind înființată pentru
         fracțiunea care depășește 2 000 de locuitori, și 
      
      –        fiecare farmacie trebuie să respecte o distanță minimă în raport cu farmaciile deja existente, această distanță fiind, de
         regulă, de 250 de metri. 
      
      Cu toate acestea, articolul 49 TFUE se opune unei astfel de reglementări naționale în măsura în care normele de bază de 2 800
         de locuitori sau de 250 de metri împiedică, în orice zonă geografică care prezintă caracteristici demografice particulare,
         înființarea unui număr suficient de farmacii susceptibile să asigure un serviciu farmaceutic adecvat, aspect a cărui verificare
         este de competența instanței naționale.